‫המסע הגדול‬
‫...אנחנו מתרגשים לראות את המתחרים.‬
‫סן לואי מרכז העיר‬
‫לה מטיס מאפייה - מגדנייה‬
‫מלון דה ויל‬
‫שלום וברוכים הבאים, כפי הניכר, לדרום צרפת.‬
‫אלא שזה לא דרום צרפת‬
‫שבו יש בגדי ים טופלס מעוצבים בקפידה,‬
‫ושמיליארדרים רוסים צצים בו על יכטות-על.‬
‫זה בכלל לא באותו חצי כדור.‬
‫זה 9,200 ק"מ מדרום לדרום צרפת.‬
‫זה אי געשי זעיר באוקיינוס ההודי, בשם ראוניון.‬
‫נכון שזה מוזר? כי זו לא מדינת חסות צרפתית.‬
‫זו ממש צרפת.‬
‫- נכון שטסנו מפריז לכאן? - כן.‬
‫זו טיסת הפנים הכי ארוכה בעולם.‬
‫כי היא פנימית, מצרפת לצרפת.‬
‫ובגלל הפרשי הזמנים,‬
‫זה היה המקום הראשון בעולם שבו עברו לאירו.‬
‫- זה לא היה תמורת שקית ליצ'י? - אכן.‬
‫- זה היה די טוב. - יפה, מיי.‬
‫ראית איזו זריקה?‬
‫כדי להיטמע באווירת הריביירה הצרפתית,‬
‫באתי הנה עם בנטלי קונטיננטל וי-8.‬
‫אני מודה שבנטלי חישלה את המוניטין שלה‬
‫לפני שנים רבות בלה מאן, שנמצאת בצפון צרפת.‬
‫אבל היא השתנתה מאז.‬
‫כעת, היא המותג הדרום צרפתי החזק מכולם.‬
‫אבל המתכון עדיין זהה.‬
‫היא מאפה בשרי גדול ועשיר, שעשוי ממומנט פיתול ושפע.‬
‫כן!‬
‫לראשונה אי פעם בהרפתקאות שלנו‬
‫יש לי מכונית הגונה ושווה שעובדת.‬
‫לא משנה על מה חשב מר וילמן, היא תהיה מושלמת.‬
‫כן, אבל זו טובה יותר.‬
‫זו פורד פוקוס אר-אס, הגרסה העדכנית.‬
‫שלוש מאות וחמישים כ"ס לבלימה ממנוע מגדש טורבו בעל ארבעה צילינדרים.‬
‫היא קלה, 1,500 ק"ג, והיא מחוכמת.‬
‫יש לה חלוקת מומנט.‬
‫היא יכולה להעביר עד 70 אחוזים מהכוח לציר האחורי.‬
‫והיא יכולה לנתב 100 אחוזים ממנו לגלגל אחד.‬
‫ורעשי הפיצוצים מהמפלט בנסיעה על הקצה...‬
‫זה פשוט... כן, זה מוציא ממני את הפושטק.‬
‫שלום, צופים. כפי שאפשר לשער, אני פעלתי כהלכה.‬
‫באתי בזו. זו קייטרהאם.‬
‫היא 310-אר, אם לדייק.‬
‫יש התברברות קלה בכניסה, יש להודות. אבל מרגע שנכנסים,‬
‫הגמול אדיר, כי המכונית הזאת נולדה בשנות ה-50,‬
‫עוצבה על ידי קולין צ'פמן כמכונית מרוצים לסופי שבוע בהרכבה עצמית.‬
‫זה מסוג הדברים שחובבים מברברים עליו ברשת.‬
‫אפילו את ההגה צריך לחבר.‬
‫ואז פשוט סוגרים את הדלת, מהדקים אותה במקומה, ונצא לדרכנו.‬
‫- מכונית נחמדה, מה? - נפלאה ממש.‬
‫מעניין למה שמו את מתג הכיבוי מבחוץ.‬
‫אשים אותו שם כדי שלא תאבד אותו.‬
‫טוב, אני צריך לזוז.‬
‫אל תהיה שמוק, האמונד.‬
‫אם נשים בצד את המיקום המצער של מתג הכיבוי,‬
‫לא עולה בדעתי מכונית טובה יותר לכבישים הנהדרים האלה.‬
‫אם אתם אוהבים את תחושת הנהיגה,‬
‫למשל סיבוב ההגה, החלפת הילוכים‬
‫ודריכה על הדוושות, תרצו מכונית כזו.‬
‫אין לה בקרת אחיזה, אין לה מערכת עזר לבלימה,‬
‫אין לה מתלים מתכווננים, אין לה ידית הילוכים בהגה.‬
‫אין לה אפילו כריות אוויר.‬
‫זו פשוט מכונית.‬
‫ממש מושלמת.‬
‫משהכרנו למכוניות שלנו את האי הטרופי הזה,‬
‫נפגשנו יחדיו.‬
‫ממש נחמד לחזור לאיחוד האירופי.‬
‫השמש זורחת, נופים יפים, קפה מעולה.‬
‫הנה בא הסוציומט.‬
‫מה שלום צמיד הרגל שלך בחום הזה?‬
‫צמח לי צמיד ברגע שהתיישבתי בפנים. הוא פשוט נוצר סביב הרגל שלי.‬
‫זה כביש החוף שמקיף מצפון לצפון-מערב האי.‬
‫ויש בו הרבה מפולות סלעים.‬
‫ניסו לפתור את הבעיה‬
‫בתליית גדרות תיל על צידי הצוקים,‬
‫אבל זה לא ממש עבד.‬
‫לכן הפתרון שהם מצאו הוא קיצוני למדי.‬
‫מה שהצרפתים בונים פה הוא כביש טבעת בים.‬
‫במטרה להתמודד עם גלים בגובה תשעה מטרים ולזכות בקולות,‬
‫יצירת המופת ההנדסית הזאת‬
‫עלתה 112 מיליון ליש"ט לקילומטר,‬
‫ואורכה 12 ק"מ.‬
‫לפיכך, זה כביש האספלט הכי יקר בעולם.‬
‫בדיוק חשבתי שקטע הכביש היקר להדהים‬
‫והמורכב בצורה מטמטמת יכול לשרת מטרה שימושית.‬
‫וכך...‬
‫אני לא יודע איך להכריע בזה, בכנות.‬
‫לי יש הכי מעט כוח, אבל הכי מעט משקל.‬
‫להאמונד ולי יש מגדשי טורבו וניהוג ארבע על ארבע,‬
‫ושניהם לא רצויים במרוץ רחוב.‬
‫לעומת זאת, יש לו בקרת שיגור.‬
‫לא שהוא יודע איך היא פועלת, אני משער.‬
‫"נסיעה"? אני לא רוצה "נסיעה". "הגדרות".‬
‫"עזר לנהג". "בקרת שיגור".‬
‫אז זה... לא, זה התאפס. רגע.‬
‫ג'רמי קלארקסון יצא מהמכונית.‬
‫"עזר לנהג".‬
‫- "בקרת שיגור". - בקרת השיגור של האמונד היא...‬
‫- באמת? - כן.‬
‫בקרת שיגור היא בעייתית. זה הכול, כי הוא מועיל כל כך...‬
‫- מה זה עושה? - תניח לזה.‬
‫מה זה?‬
‫- אתה יודע מה זה. אל תהיה חמור. - לא יודע.‬
‫למה מפתח ההצתה בחוץ?‬
‫למקרה שמתרסקים.‬
‫זה ממש מעצבן. אסור לאבד אותו.‬
‫אחרי שג'יימס הרכיב מחדש את מכוניתו,‬
‫וריצ'רד פתר את הטכנולוגיה שלו, היינו מוכנים לצאת לדרך.‬
‫הצרפתי הזה באפוד הצהוב, הוא יזניק את המרוץ לדעתכם,‬
‫או יזרוק לעברי בקבוק תבערה?‬
‫שלוש, שתיים, אחת!‬
‫לכל הרוחות!‬
‫הזינוק שלהם טוב יותר.‬
‫שני. אני מחליף הילוכים הכי מהר שאפשר. אני מוביל.‬
‫יש לה רק 152 כ"ס.‬
‫זה הזמן להפעיל את המהירות והכוח.‬
‫ההחלפה מאוחרת טיפה.‬
‫- אני מצטער. - לכל הרוחות!‬
‫אני מפסיד. אני מפסיד. אני הראשון שמפסיד בכביש הזה.‬
‫מרוץ הבכורה בכביש החוף של ראוניון‬
‫פשוט נחטף בכוח על ידי הבנטלי.‬
‫זה הפרצוף? זה הפרצוף?‬
‫כן, זה הפרצוף. זה הפרצוף.‬
‫אחרי שחנכנו את כביש הטבעת במרוץ הרחוב החשוב שלנו,‬
‫קיבלנו מסרון ממר וילמן.‬
‫והוא אמר לנו להתייצב בבית קברות בעיירה סן-פול,‬
‫שם נקבל הוראות נוספות.‬
‫בית הקברות מרין‬
‫- בחורים. - מה?‬
‫יש בידי פיסת נייר.‬
‫- היא מנוויל? - היא אכן מנוויל.‬
‫כתוב בה, "בשנת 1730, בראוניון, אדם בשם לה בוס..."‬
‫זה הוא שם בפנים.‬
‫"...נתלה בגלל פשעי שוד ימי."‬
‫אז זה לה בוס? הוא היה... מה הוא היה?‬
‫- היה לו צי של פיראטים. - אתה מכיר אותו?‬
‫כן. הוא נקרא "הבז". היה לו אף גדול.‬
‫יש המשך בפיסת הנייר של נוויל, אם תהיו רגע בשקט.‬
‫כתוב, "בדרכו אל הגרדום, הוא זרק לקהל מסר מוצפן‬
‫"שהסביר היכן הוא קבר את האוצר שלו.‬
‫"עותק מהמסר כלול במארז שלכם."‬
‫- זה? - זה, כן.‬
‫- זה סתם קשקוש. - אבל הנה הקטע המוצלח.‬
‫"סוברים שהאוצר שלו כלל את הצלב היוקד של גואה,‬
‫"צלב מוזהב במשקל 100 ק"ג, בגובה שני מטרים, המשובץ אבני אודם,‬
‫"והיום, השלל יהיה שווה 100 מיליון ליש"ט."‬
‫אז?‬
‫"מתפקידכם לפצח את הצופן ולמצוא את השלל.‬
‫"שלכם, נוויל וילמן."‬
‫- אנחנו צדים אוצר של פיראטים? - אכן, כן.‬
‫- בחייכם! - אתה מאמין בשטויות על פיראטים?‬
‫מה זאת אומרת "מאמין"? כן, פיראטים היו שודדי ים.‬
‫הפיראטים דופקים בדלתך ואומרים,‬
‫"יש לי העתק מזויף של 'הנוקמים: סוף המשחק',‬
‫"תרצה לקנות בחמישה ליש"ט?" זה פיראט.‬
‫כן, הפיראטים כיום. אבל לפיראטים בזמנו היה סגנון.‬
‫- אנחנו צריכים לפצח את זה. - כן.‬
‫וזה יגלה לנו איפה "הבז"...‬
‫- כן. - ...קבר את האוצר שלו?‬
‫כן.‬
‫- ברצינות? - איך תפצח את זה?‬
‫זה ממש תפור עליו.‬
‫קרה פה משהו פשוט מאוד. הוא אוהב פיראטים.‬
‫אתה, מה אתה אוהב לעשות? לפצח צפנים? לפתור סודוקו?‬
‫- תשבצים. - מה אני עושה?‬
‫- נהיה פיראטים, נחלוק באוצר. - לא אהיה פיראט!‬
‫אז לא נחלוק באוצר?‬
‫אם תרצה חלק מ-100 מיליון הליש"ט, וכדאי לך,‬
‫אולי תוכל לתרום קצת. תעזור לחפור.‬
‫- לא אתעסק עם פיראטים. - אז אתה לא רוצה חלק?‬
‫- טוב, אקח, אם זה ישנו. - באמת?‬
‫וונדרלאסט ספרייה‬
‫במלון, אני התחלתי לעבוד על הצופן,‬
‫בזמן שניק ומרגרט ישבו ברקע, והיו מעצבנים.‬
‫האם זה יעזור אם אבנה לך מכונה שעשויה מפליז, נחושת וטרנזיסטורים?‬
‫אני שמעתי שאם שותים כוס מים בצורה כזאת, בזמן שמביטים בה...‬
‫- האם חשבת ש-א' זה אחת, ב' זה שתיים... - חכם. זה חכם.‬
‫- לא. חכו. - מה?‬
‫- כבר יש לי פריצת דרך. - מה?‬
‫אולי שניכם תלכו ותשאירו אותי לעבוד על זה בגפי?‬
‫זה באמת קצת משעמם. אין הרבה פיראטיות עד כה.‬
‫אז ריצ'רד ואני השארנו את ג'יימס טורינג להתקדם.‬
‫"לה בוס".‬
‫- חבל שאנחנו לא יכולים לשחות. - למה אנחנו לא יכולים?‬
‫- זה נגד החוק. - מה, השחייה לא חוקית?‬
‫לא, זה ממש כך.‬
‫כי בין 2011 ל-2016‬
‫היו 43 תקיפות כרישים קטלניות ברחבי העולם.‬
‫מתוכן, 19 היו במימי ראוניון.‬
‫- שם? - כן.‬
‫תראה, זה רדוד. אם יבוא כריש נקפוץ מעליו.‬
‫אני חושב שעשינו את זה ב-2013.‬
‫ספר הצופן הסודי‬
‫צפני החלפה‬
‫אתה קורא רק ספרי פיראטים?‬
‫אם יש ספינת פיראטים חייבים לקרוא את זה.‬
‫זה מלהיב. זו הייתה תעוזה והרפתקנות.‬
‫"הלביאה מבריטני" ב-1330 בערך.‬
‫היה לה צי של חמש או שש ספינות שחורות שנקראו הצי השחור.‬
‫היא צבעה את כולן בשחור עם דגלים אדומים. נכון שזה מגניב?‬
‫לבסור‬
‫ביום השלישי נגמרו לנו הפעילויות,‬
‫לכן הלכנו לבדוק איך אלן מתקדם.‬
‫- התקדמת לאנשהו? - כן.‬
‫לאן?‬
‫"אחרי כלב דו-ראשי, לוקחים קצת דבש."‬
‫שלושה ימים וזהו זה? "אחרי כלב דו-ראשי, לוקחים דבש"?‬
‫כן, אבל התחלתי מאפס.‬
‫ידוע לכם שתלו את לה בוס פה, בראוניון?‬
‫- כן. - אבל עצרו אותו במדגסקר.‬
‫לא סביר שהוא אמר,‬
‫"אכפת לכם שאביא צלב זהב ענק‬
‫"ואת האוצר שלי בספינת השיטור שלכם לגרדום?" נכון?‬
‫לכן הגיוני שהאוצר קבור במדגסקר.‬
‫כמה זמן זה כבר ידוע לך?‬
‫מגיל עשר.‬
‫לא חשבת שיהיה הגיוני להגיד את זה?‬
‫הייתה לי מחשבה, וקרה לי בעבר‬
‫שעשיתי מעצמי צחוק כשנחפזתי איתה לפני שהייתה מוגמרת,‬
‫לכן הייתי צריך לתת לה להבשיל ולהתפתח לפני שחשבתי,‬
‫"כן, אציג את המחשבה הזאת בפניהם."‬
‫יכול להיות שיש מקום בשם "כלב דו-ראשי" במדגסקר,‬
‫אבל לא חיפשתי, חיפשתי בראוניון.‬
‫- אם כך צריך לנסוע למדגסקר. - כן.‬
‫- זה לא רחוק. - זה לא?‬
‫כן, אבל לא נוכל לקחת את המכוניות האלה למדגסקר.‬
‫- למה? - בהחלט לא.‬
‫לא, הכבישים במדגסקר איומים.‬
‫- מניין אתה יודע? - כי הייתה לי ידידה,‬
‫בצעירותי, בשם מרי, שנסעה לשם לעסוק בשימור חיות בר,‬
‫והיא אמרה לי שמדגסקר זה המקום הכי גרוע לנהוג בו במכונית.‬
‫- היינו בכל העולם. - ראינו הרבה בורות בכביש.‬
‫נכון.‬
‫גם היא נסעה בכל העולם, בכל רחבי אפריקה...‬
‫היא אומרת שהכבישים במדגסקר הכי גרועים?‬
‫היא דיברה איתי רק על המצב הגרוע של הכבישים במדגסקר,‬
‫ובאיזו תכיפות היא נתקעה. במשך ימים.‬
‫אז כדאי שנשביח את המכוניות שלנו.‬
‫- יש לי קייטרהאם. - אפשר להשביח אותה בקלות רבה.‬
‫- מה, לצפלין? - אני לא יודע. תשתמש בדמיון.‬
‫מוסך‬
‫אז מצאנו סדנה.‬
‫- וכשג'יימס התחיל... - טוב, לעבודה.‬
‫...ריצ'רד ואני הלכנו לחנות לקנות ערכה.‬
‫שלום. יש לכם...‬
‫כבלי התנעה...‬
‫אתה מבין?‬
‫אדוני, יש לכם חיבורים למצבר?‬
‫לא.‬
‫- תודה. - כבל הנעה נקרא חיבורי מצבר?‬
‫זה נקרא חיבורים למצבר, זה מה שזה.‬
‫- אין לכם? - עשית לזה פנטומימה באנגלית!‬
‫פשוט חשבתי, "כבלי התנעה", משחק מדהים.‬
‫אם המונח "כבלי התנעה" באנגלית מוכר לך.‬
‫אחרי קניית הערכה והשלמת ההשבחות,‬
‫הפלגנו לעבר מדגסקר.‬
‫טומאסינה‬
‫הגענו כעבור יומיים לנמל של טומאסינה.‬
‫שוב שלום, צופים.‬
‫זה מה שאני עשיתי.‬
‫המכונית שלי כבר קלה מאוד, וזה אידיאלי לנסיעת שטח.‬
‫לכן הרכבתי גלגלים גדולים יותר.‬
‫זה טוב לגובה מהקרקע ולאחיזה. זהו זה.‬
‫ברור שג'רמי עשה הרבה מעבר לזה.‬
‫תרשה לי לפרט לך מה עשיתי, יש לא מעט.‬
‫יש לי פה כננת שמורכבת על משטח פלדה,‬
‫ויש לי פלדה משוריינת‬
‫שעוברת מלפנים לאחור בגחון.‬
‫הפנסים הקדמיים לקוחים כעת מאופנוע.‬
‫הייתי זקוק למקום שהפנסים תופסים בדרך כלל, בשביל השנורקלים,‬
‫שחיברתי כדי שהמכונית תוכל לצלוח כעת מים בגובה שני מטרים.‬
‫נתקדם לאחור, צמיגים גדולים ועבים.‬
‫אבל הגלגלים דווקא קטנים יותר.‬
‫זה אומר שהבלמים המקוריים לא היו מתאימים.‬
‫נאלצתי להסיר אותם, להחליפם בבלמים של גולף ג'י-טי-איי.‬
‫אחר כך העברתי את צנרת הבלמים והדלק פנימה,‬
‫כדי לספק להם הגנה נוספת, והסרתי את מתלי האוויר,‬
‫בעצם החלפתי אותם בבולמים לנסיעות ארוכות ובקפיצי פלדה.‬
‫- עשית את כל זה ביומיים? - זו הייתה הסדנה ההיא.‬
‫- היא מצוידת היטב. - היא אכן מצוידת היטב.‬
‫כך שהצלחתי לעשות עבודה יסודית למדי.‬
‫התרשמתי, באמת ובתמים.‬
‫- אומר לך מה. - מה?‬
‫אלה החיים מחוץ לאיחוד האירופי.‬
‫בראוניון היינו באיחוד האירופי, כבישים חלקים וב.מ.וו.‬
‫"האם תרצו כוס שבלי?"‬
‫- פה... - כן. אה, סליחה.‬
‫"האם תרצו הרעלת מזון?"‬
‫בזמן שדנו בחיים שאחרי הברקזיט, עמיתנו הגיע.‬
‫טוב.‬
‫כן, הדגל, ו...?‬
‫ועוד כמה שינויים.‬
‫אפרט לכם. צבעתי אותה בשחור, גולגולות ועצמות.‬
‫יש דגל, כן.‬
‫קשת התהפכות חיצונית שלמה.‬
‫ואם היא לא חזקה דיה,‬
‫החלפתי את אזורי הקריסה מלפנים ומאחור בקורות.‬
‫הגבהתי את המתלים ב-48 ס"מ‬
‫בשביל 59.6 ס"מ גובה מהקרקע.‬
‫ואז אם תביטו בקפידה פה, בפינות...‬
‫אה, כן.‬
‫אתה יודע מה הוא עשה?‬
‫עשיתי משהו גאוני. תביטו בזה.‬
‫- הוא ביטל את המצאת הגלגל. - נכון, חיברת משולשים.‬
‫משטיפלנו בכל זה, חזרנו לבעיה העיקרית. הצופן.‬
‫אני משער, מיי, משום שלא עשית הרבה במכונית,‬
‫שהשקעת זמן לא מבוטל בפענוח היכן במדגסקר האוצר,‬
‫האוצר הלא קיים, קבור.‬
‫- אכן. - כן? ואיפה הוא?‬
‫- שום מושג. - אתה עוד לא יודע?‬
‫אף שמץ של מושג. זה עדיין כלב דו-ראשי ולימונים ותוכים וכדומה.‬
‫ידוע לכם שעצרו את לה בוס במדגסקר באזור שנקרא ליברטליה,‬
‫שהוא מעין קומונה של פיראטים שבה הם גרו,‬
‫והיו להם כללים חברתיים והכול.‬
‫אז סביר שכנראה שם הוא קבר את האוצר כשנעצר.‬
‫האם גם את זה ידעת מגיל עשר?‬
‫כן, ידעתי.‬
‫האם יש משהו נוסף שידעת מגיל עשר‬
‫ויהיה רלוונטי לנו כעת, שכדאי שתספר לנו?‬
‫- זהו זה. - אז הליברטליה הזאת...‬
‫- כן. - איפה היא?‬
‫- מצפון לכאן. - כמה צפונה?‬
‫160 ק"מ.‬
‫- אתה יודע איפה זה? - כן, צפונה.‬
‫מאה ושישים ק"מ צפונה.‬
‫לא אמרת את זה לפני שלושה ימים.‬
‫שוב, צריך להקדיש למחשבה זמן,‬
‫לוודא שהיא מוכנה, לסובב אותה, להתבונן בה,‬
‫לא ארצה לעשות מעצמי צחוק ולהיחפז.‬
‫וכך, חמושים במידע החדש מקפטן ג'ק האמונד, יצאנו לדרך.‬
‫ליברטליה‬
‫לקחתי אחת מהמכוניות הספורטיביות המשובחות בתקופתה,‬
‫אזמל, והפכתי אותה למסור חשמלי.‬
‫אררר, ג'ים, נערי. אני פשוט לא מבין את הפיראטים.‬
‫אם תגידו לטום הנקס שפיראטים הם רומנטיים ומעניינים,‬
‫הם לא, הם סתם פורצים צפים.‬
‫יש פה נורה שאומרת לי שיש תקלה במתלי האוויר שלי.‬
‫אני יודע, הסרתי אותם.‬
‫אבל למה הסרתי אותם?‬
‫כי בניגוד למה שג'יימס אמר, הכבישים היו בסדר גמור.‬
‫לא בטוח שהייתי צריך להגביה את המכונית שלי כל כך הרבה, בשביל האספלט החלק הזה.‬
‫- ג'יימס? - כן, מה הטיעון שלך?‬
‫בגללך הכנתי את המכונית שלי לאחרית הימים,‬
‫והבאת אותי למסיבת תה.‬
‫טוב, תביטו בזה. מבחן גדול לבנטלי.‬
‫בבקשה.‬
‫אני מרגיש כמו ראנולף פינז פה.‬
‫תראה אותי! תראה מה עשיתי!‬
‫רק משום שהוא התיידד עם איזו בחורה בחצאית מתנפנפת,‬
‫הרסתי את ההאצ'בק השווה שלי.‬
‫היינו צריכים לדעת שידידה של ג'יימס לא תהיה מגלת עולמות.‬
‫הדבר הכי גרוע שקרה היה שנרקיס נפל מסלסלת האופניים שלה,‬
‫והיא נבהלה, "זה קשוח נורא. פשוט מחריד."‬
‫כשנסענו אל האזור הכפרי, קיווינו שהכבישים יהיו גרועים יותר.‬
‫אבל לא.‬
‫שלום, יום טוב.‬
‫כולם מסתכלים עליי במחשבה, "הוא משוגע?"‬
‫תביטו בכביש המקסים שלנו.‬
‫מה חשבנו לעצמנו?‬
‫קיבלנו עצה לנסיעות שטח מג'יין אוסטן.‬
‫"ג'יימס, נסעתי למדגסקר, והכבישים ממש לא דומים לכבישי דבון."‬
‫יום טוב. תפסיקו בבקשה לבנות כבישים.‬
‫לא לסלול כבישים.‬
‫אוי, אלוהים. הגזמנו לגמרי עם המכוניות שלנו.‬
‫הן נראות טוב. אבל הן לא נחוצות, כמו גם המסע.‬
‫שבעים אחוזים מאוכלוסיית מדגסקר מתקיימים‬
‫על פחות מדולר ליום.‬
‫אז אילו היה צלב מוזהב בגודל שני מטרים, משובץ באבני אודם, קבור איפשהו,‬
‫אני בטוח למדי שמישהו כבר היה מוצא אותו.‬
‫ועוד עניין, אוצר קבור.‬
‫בתולדות האנושות כולה, שום גרם של אוצר קבור‬
‫מעולם לא נמצא. מעולם.‬
‫בעודי מתלונן על המשימה שלנו, הכביש באמת נהיה קשוח יותר לפתע.‬
‫כן, זה בור בכביש.‬
‫זה בהחלט בור בכביש, וזה...‬
‫טוב.‬
‫בטנק של פורד...‬
‫חשבתי שהזחלים שלי יככבו בשטח הקשוח.‬
‫אולם למרבה הצער...‬
‫יש פה תקלה קלה. העליתי את המכונית שלי על מסילות,‬
‫אבל הקושי שלי הוא בגלגלים הקטנים‬
‫שבתוך המסילות, שכל הזמן...‬
‫טוב, הם מתפרקים, כי אנחנו נוסעים על כביש קשה,‬
‫והשוליים הקשים של הבורות מעיפים אותם.‬
‫העובדה הפשוטה היא שהמסילות האלה, מעולות ככל שיהיו,‬
‫נועדו לשימוש בבוץ ושלג.‬
‫בשטח. לא על אספלט.‬
‫- האמו, איבדת עוד אחד. - אוי, אלוהים!‬
‫בקייטרהאם, לא רק הבורות היו מעצבנים.‬
‫היה מאובק כל כך שהרגשתי שאני נוהג בשק חם של שואב אבק.‬
‫האבק שנכנס לי לעיניים הוא מזעזע, אצטרך למצוא משקפי מגן.‬
‫אולם החיים בבנטלי היו בסדר גמור.‬
‫אני מתחיל לאהוב את המכונית הזאת ממש.‬
‫עכשיו, כשיש עליה קצת בוץ, היא מתחילה להיראות כמו מ-פ-ב,‬
‫ואם במקרה אתם לא יודעים מה זה מ-פ-ב,‬
‫ככה סמואל ל. ג'קסון היה מכנה את הבנטלי שלו אילו הייתה לו.‬
‫כפרים יפים כהוגן.‬
‫חנות אבטיחים. אבטיחים, אבטיחים, אבטיחים.‬
‫חנות ללוחיות רישוי.‬
‫זו חנות שאפשר להזמין בה לוחית רישוי.‬
‫לא ציפיתי לזה.‬
‫כמו כן, לא ציפיתי למצוא מלון נעים על חוף הים,‬
‫שבו קצת מאוחר יותר, מיי המאובק והמלוכלך בחר לא להצטרף אליי לארוחת צוהריים.‬
‫יופי. עכשיו יש בבריכה כלב מלא בוץ.‬
‫בינתיים, אני התחלתי לחשוש שבחום הזה, על האספלט,‬
‫גלגלי הפלסטיק הקטנים שלי יתחילו להתעוות.‬
‫לכן כשהגעתי למלון, גם אני לא הצטרפתי אל ג'רמי לארוחת צוהריים.‬
‫אני צריך למצוא דרך לקרר אותם.‬
‫לבנות פה מערכת קירור, בלי שום דבר.‬
‫ומה שאני עושה במצבים כאלה,‬
‫זה לחשוב לעצמי, "מה היה עושה בר גרילס?"‬
‫אחרי שסרקתי את קו החוף אחר חומרי גלם מהטבע, התחלתי לעבוד.‬
‫טוב, נחזיק אצבעות. זה מה שעשיתי.‬
‫למרבה המזל מצאתי בקבוקי מתקן מים מלאים לגמרי, שנשטפו אל החוף.‬
‫יחד עם חבל הניילון הזה, שגם נשטף אל החוף.‬
‫ויחד איתם מצאתי כמה חלקי צינור שקוף.‬
‫חיברתי אותם למכונית עם אזיקונים שנשטפו לחוף.‬
‫ופה למטה,‬
‫הם יכולים לספק טפטוף מציל חיים של מי קירור.‬
‫אולי זה נראה לא יפה, אבל זה יעבוד.‬
‫וכמו שבר גרילס עצמו אומר, "לאלתר, להסתגל, לשרוד."‬
‫לצערי, השיפורים של האמונד לקחו כל כך הרבה זמן,‬
‫שהיה מאוחר מדי בשביל להמשיך באותו יום.‬
‫בכל אופן, מיי היה עסוק בהפצצת שטיח של הצופן עם ההפרעה הטורדנית הכפייתית שלו.‬
‫הנה משהו מעניין שלמדתי היום.‬
‫זה היה ליד חנות כשהתבוננתי באדם סופר את האבטיחים שלו.‬
‫אנחנו סופרים: אחת, שתיים, שלוש, ארבע, חמש, ככה.‬
‫אבל הוא עשה: אחת, שתיים,‬
‫שלוש, ארבע, חמש, שזה בדיוק מה שמופיע שם.‬
‫כך שאולי זו אות, אבל אולי זה "2".‬
‫יכול להיות שחלק מהסמלים הם מספרים, אולי הם...‬
‫כיווני מצפן, אולי הם מספר צעדים מעץ.‬
‫משהו כזה. חלק מהקטעים שנראים כמו ג'יבריש...‬
‫למחרת, כשהשמש זרחה על גן העדן הלא נודע הזה,‬
‫היינו שוב בתנועה.‬
‫נו, מיי, פיצחת את הצופן?‬
‫לא.‬
‫צפוי.‬
‫בכל זאת, לפחות מערכת הקירור שלי פעלה.‬
‫המים מוזרמים, החיים ניצלו. תודה לך, בר גרילס.‬
‫המכונית שלי משעשעת.‬
‫אבל ברור שהמ-פ-ב גרמה התרגשות רבה יותר.‬
‫ואז נתקלנו במשהו שלא היה עליז כל כך.‬
‫האישה הזאת קשורה בסד.‬
‫יש לה אזיקים מעץ.‬
‫בחורים, כביש האספלט נגמר סוף סוף,‬
‫אבל הוא די נגמר לחלוטין.‬
‫- מה הכוונה? - אין שום כביש. זו נראית כמו מעבורת.‬
‫כשעלינו לסיפון הבחנתי שג'רמי השיג לעצמו לוחית רישוי חדשה.‬
‫מ-פ-ב‬
‫אני לא מצליח לפצח את זה. מ-פ-ב. "מתחשק פליק בטוסיק".‬
‫"משבר פתאומי..."‬
‫רק רגע.‬
‫כשהמעבורת עגנה בגדה השנייה,‬
‫זה היה כאילו חזרנו 200 שנים לאחור.‬
‫אני הולך על מיגון מלא.‬
‫לכל הרוחות.‬
‫כן, עכשיו זה די גרוע, אני מודה.‬
‫לשחות, לשחות, לשחות.‬
‫לבסוף, ההשבחות של המכוניות שלנו הוכיחו את עצמן.‬
‫המ-פ-ב עברה.‬
‫הארבע-על-ארבע גרר אותי החוצה מזה.‬
‫זה כמו שצריך. בשביל זה בניתי את המכונית שלי.‬
‫המסילות לא יתחממו יותר מדי, אני מצנן אותן במים.‬
‫מה המצב בטנק השרמן?‬
‫זה ממש... בכנות, זה קלי קלות. מה לגביך?‬
‫היא חורקת קצת, אבל היא נוסעת.‬
‫אבל מה שאשמח לדעת, זה מה קורה בקייטרהאם.‬
‫אלוהים!‬
‫אלה גללים! אלוהים!‬
‫המים הם כמו אמבטיה, שמישהו שלשל בתוכה.‬
‫אלוהים. באסה!‬
‫חרא בלבן.‬
‫רק אוריד את הטמפרטורה ל-22 מעלות, זה יהיה עדיף.‬
‫אכוון את התמיכה לגב בעזרת הכפתור שכאן.‬
‫בינתיים, בפורד.‬
‫המנוע בסדר, הטמפרטורה טובה. אין מילים לתאר כמה זה קל למכונית שלי.‬
‫זה סלע גדול בקרקעית השלולית הזאת.‬
‫למזלו של האמונד נסענו לאורך חוף.‬
‫לכן הצעתי שנשתמש בו לחלופין.‬
‫האם מצאנו סוף סוף שטח שבו המסילות עובדות?‬
‫כן, מצבנו פה טוב.‬
‫המכונית הזאת תהיה מעולה.‬
‫אלה מחלות ילדות, אני עושה משהו חדש פה.‬
‫אני ממציא את הגלגל, פשוטו כמשמעו, ואתם יודעים...‬
‫יופי. הנה בא האורנגאוטן לשמוח לאיד.‬
‫מה קרה?‬
‫אני יודע.‬
‫אפילו אני, עם הידע המוגבל שלי, מסוגל לפענח שזה לא תקין.‬
‫זה לא, מה?‬
‫כדי לעודד את האמונד, החלטתי לתת לו מתנה קטנה.‬
‫גם לך יש לוחית רישוי.‬
‫- זעם כמו ב"זעם"? - כמו הטנק.‬
‫- למכונית שלי? - כן, שתוכל לכתוב עליה "זעם".‬
‫בחיי!‬
‫זו לא בדיוק המשמעות כאן.‬
‫- מה המשמעות כאן? - המשמעות של האות וואי היא אברי מין נשיים.‬
‫כך שמה שבעצם כתוב זה "אברי מין נשיים שעירים".‬
‫אבל בשבילך הפירוש הוא "זעם". אתה בראד פיט בטנק, טנק פיראטים.‬
‫באותו רגע הגיע ג'ורג'יו ארמני.‬
‫תראה אותך. ברח לך במכנסיים?‬
‫בשלב מסוים הייתי מתחת למים.‬
‫אוי, איזה מקום ישיבה מגעיל.‬
‫- אתה לא יכול לנהוג ככה? - לא.‬
‫איך עשית את זה?‬
‫נדרשו לי ניסיונות רבים, כי רציתי לעשות את זה.‬
‫משבזבזנו נצח בצפייה בבראד פיט בתיקוניו,‬
‫בסוף חזרנו שוב לנוע.‬
‫מעניין למה צוותי פורמולה 1 לא משתמשים במסילות, האמונד,‬
‫אם אפשר להחליף אותן בשלוש שעות בלבד?‬
‫אצל ג'יימס נמשכו הייסורים.‬
‫כמה זה עוד נמשך?‬
‫אוי, אלוהים.‬
‫המצב היה כה גרוע, שבחצייה הבאה במעבורת,‬
‫היה נדמה שהוא ינסה להגיע לגדה השנייה בלי סירה.‬
‫- לא היית נוהג כמוהו? - אכן, כן.‬
‫אילו אמרו לי,‬
‫"כן, יש שם כרישים", עדיין הייתי אומר,‬
‫- "לא אכפת לי." - "לא אכפת לי."‬
‫היא עלתה.‬
‫כשירדנו מהמעבורת, ג'יימס היה שמח בהרבה ונקי יותר.‬
‫עכשיו אני מרגיש די טוב.‬
‫תנו לי כוח!‬
‫תראו אותו.‬
‫אני נוצר את הדברים הקטנים בחיים.‬
‫בשלב הזה חשבנו שהכביש לא יכול להיות גרוע יותר.‬
‫ואז זה קרה.‬
‫אז השטח הזה, כעת, הוא חול רך ושלוליות.‬
‫עוד לא ניסיתי אותו. אולי כאן אככב.‬
‫האמונד היה אופטימי, אבל אני לא, בבנטלי שמשקלה שלוש טונות.‬
‫אלוהים, אם ניתקע פה. קדימה.‬
‫טוב. עליתי על שרטון.‬
‫המכונית שלך לא בנויה למשימה, זה מה שאתה אומר?‬
‫למזלי אוכל לחלץ את עצמי עם הכננת,‬
‫בעזרת בראד וטנק הפיראטים שלו כנקודת עיגון.‬
‫למה אני מחבר את וו הכננת שלו? למה לא...‬
‫- אני רק אחבר את הכננת שלך. - מוכן.‬
‫ראית פעם משהו כזה?‬
‫כן.‬
‫מה שקורה פה זה שאני נע לכיוונך.‬
‫זה לא אמור לקרות, נכון?‬
‫אתה צריך להכניס להילוך.‬
‫אוי, סליחה.‬
‫מ-פ-ב. "מפלצת פסיכית..."‬
‫- אפשר רק לומר? - כן?‬
‫הידידה שלי מרי צדקה.‬
‫טכנית, זה לא כביש, אנחנו בחוף.‬
‫הכבישים היו בסדר. היא אמרה שהכבישים הכי גרועים שהיא ראתה.‬
‫אני חשבתי שהכבישים בסדר.‬
‫מה שקרה זה שהכבישים נגמרו.‬
‫בחורים, אתם מתעניינים באוצר או לא?‬
‫בשווי 100 מיליון ליש"ט, זמינים בכיוון הזה.‬
‫כמה המקום הזה רחוק?‬
‫לא ידוע. ליברטליה לא התקיימה בכלל.‬
‫- אבל היא קיימת. - היא לא קיימת.‬
‫אבל היא התקיימה, כתבו עליה.‬
‫כתבו על נרניה, זה לא אומר שהיא התקיימה.‬
‫המשכנו במסענו‬
‫על המקבילה של מדגסקר לכביש ראשי מהיר, באמת ובתמים.‬
‫אלוהים. אני לא רואה כלום.‬
‫לא ייתכן שמיי עושה את זה עם הנעה אחורית בלבד,‬
‫זה בלתי אפשרי.‬
‫אבל הודות למשקלה הקל,‬
‫הקייטרהאם הקטנה והאמיצה המשיכה להתקדם.‬
‫זהירות מהחול, הנה זה. יום טוב.‬
‫אבל האמונד היה בעל הכי הרבה סיבות לחגוג.‬
‫סוף סוף, גילינו במה היא טובה.‬
‫אי אפשר לעצור אותה.‬
‫אוי, שאני אמות.‬
‫זה נראה כמו כיסא גלגלים שנפל במדרגות.‬
‫זה פשוט... כן, זה רע.‬
‫טוב.‬
‫מה תרצה שאני אעשה בנידון?‬
‫מה תוכל לעשות בנידון, במצבך?‬
‫אחרי שחשבתי על זה זמן רב,‬
‫החלטתי שהתשובה היא "שום דבר". לכן השארתי את זה בידיו.‬
‫זה מכלול המתח שמקומו באחורי המסילה.‬
‫ונסעתי עם ג'יימס לעבר הלילה.‬
‫זה נהיה גרוע יותר.‬
‫זה היה לא נוח.‬
‫היינו 64 ק"מ בלבד מליברטליה,‬
‫המקום שקיים אך ורק בחוברות הצביעה של ריצ'רד האמונד,‬
‫לכן חשבנו שפשוט נמשיך לספוג את העינויים.‬
‫אם זה עתה הצטרפתם אלינו, ג'יימס מיי מכוסה בצואת אדם.‬
‫מאחור, השיער שלך נראה... כמו השיער של טרבור מקדונלד.‬
‫זו באמת ישות אחת.‬
‫זה סוג חדש של מולקולה.‬
‫תרצה שאתן לך דחיפה קטנה?‬
‫כן, תנסה, מי יודע?‬
‫הנה אני בא. אנסה להיות עדין, ג'יימס מיי.‬
‫זה...‬
‫ג'רמי ואני המשכנו להיאבק במשך שעתיים אכזריות נוספות.‬
‫בבקשה שייפסק. שפשוט ייפסק.‬
‫עד שהגענו לחצייה נוספת במעבורת.‬
‫אבל לצערנו...‬
‫הכול היה רע ככל שיכול להיות, ועכשיו זה גרוע עוד יותר.‬
‫המנוע של המעבורת התקלקל.‬
‫אבל הם אמרו שג'יימס ואני יכולים למשוך אותה לצד השני.‬
‫כלומר, ברור שהם הביטו בנו וחשבו, "כן, הם ספורטאים."‬
‫- איזה חבל נחמד. - נכון? אלוהים! משוך!‬
‫הגב שלי!‬
‫בזמן שמשכנו את עצמנו, הייתה לי לפתע מחשבה בנוגע להאמונד.‬
‫- אם נגיע לשם ונרד... - כן.‬
‫המעבורת תהיה בצד הלא נכון כשהוא יגיע.‬
‫כן, אבל זו לא בעיה שלנו.‬
‫לא, אתה צודק לגמרי שהיא לא.‬
‫כמה קילומטרים מאחור,‬
‫אחרי ששפצרתי תיקון, חזרתי שוב למשחק.‬
‫"בחשש" לא מתאר את הזהירות שבה אני נוהג בזה.‬
‫יש שם סלע.‬
‫יש תחושה שהיא קורעת את עצמה לגזרים.‬
‫אחרי 16 שעות בתנועה,‬
‫לג'יימס ולי עדיין הייתה נחישות מפלדה‬
‫להמשיך לנסוע עד לסוף המסע.‬
‫כוח הרצון שלנו היה חסין ירי.‬
‫דעתנו לא תוסח מהמשימה שלפנינו.‬
‫מלון. מלון, תראה.‬
‫כתוב "בר"?‬
‫מלון-מסעדה פתוח.‬
‫זה יספיק.‬
‫אלוהים!‬
‫זה עמוק.‬
‫שוב בעולם שלי, המצב הלך והחמיר.‬
‫אחת מהמכוניות של הצוות סיפקה תזכורת ברורה‬
‫למה שעלול לקרות אם סוטים מהנתיב אפילו במעט.‬
‫זה עגום.‬
‫ובנוסף לזה, הייתה תחושה שהמכונית שלי מתפוררת.‬
‫הרעש של הנקישות מגיע מהמסב שבצד.‬
‫אוי, אללי!‬
‫כתוצאה מכך, העצבים שלי היו גמורים כשב-3:00 לפנות בוקר‬
‫הגעתי לחציית הנהר...‬
‫כדי לגלות שהמעבורת נמצאת בגדה השנייה.‬
‫אוי, המנוולים המ...!‬
‫לפיכך איאלץ לחתור לשם כדי להחזיר אותה.‬
‫זה חרא! הכול חרא!‬
‫והקאנו הדפוק הזה לא עובד!‬
‫למחרת בבוקר, ריצ'רד האמונד היה מצוברח קלות.‬
‫היה קשה?‬
‫מאידך, אני הייתי שמח מאוד, כי אחרי גילוח מרענן,‬
‫שמתי לב שיש הבדל ניכר‬
‫בין תנאי המחיה שלי בבנטלי...‬
‫רעננות של אולם תצוגה.‬
‫...לבין אלה של מיי בקייטרהאם.‬
‫המכונית שלך נראית כמו המכונית של טדי קנדי אחרי צ'פקווידיק.‬
‫בזמן שחזרתי לטפח את עצמי, יליד ברמינגהאם הזועף דיבר סוף סוף.‬
‫אני לא ממש רוצה לדבר עם אף אחד מכם.‬
‫אבל קבלו הסבר למה יכולה להיות הזדמנות נוספת לנטוש אותי.‬
‫- אתם יודעים שיש לי בעיות מלפנים. - כן.‬
‫יש לי בעיות משמעותיות מאחור.‬
‫שתי הזרועות העוקבות האחוריות נשברו.‬
‫- נשברו? - אינן. שבורות.‬
‫זה מחושב כהלכה, מה?‬
‫פירושו, שבכל שלב שהוא,‬
‫כל החלק האחורי במכונית שלי עלול לקרוס פנימה,‬
‫ישגר אחד מאלה מתחת למכונית ויהפוך אותה על הגג שלה.‬
‫למען ההגינות, לא נראה את זה כי נהיה לפחות 32 ק"מ לפניך.‬
‫הייתי שמח להציע לך טרמפ.‬
‫אני מסיע רק אנשים שלא שלפו את מתג ניתוק המצבר שלי.‬
‫אני מתפתה לתלוש את מתג ניתוק המצבר מהמכונית שלך‬
‫ולבלוע אותו, ואז להחזיר לך אותו בעוד עשר דקות כנראה.‬
‫מה, אתה חושב שאבחין עם מכונית כזו?‬
‫למרבה החסד, הכביש באותו בוקר היה חלק בהרבה.‬
‫והיינו מוקפים במדגסקר במיטבה התוסס ביותר.‬
‫אני לא באמת מסתכל לאן שאני נוסע, בגלל הנוף הזה.‬
‫זה ירוק.‬
‫באירופה אין לנו שום דבר ירוק כל כך. תראו.‬
‫במהרה הגענו למעבורת גדולה בהרבה,‬
‫שתיקח אותנו לדילוג קצר במעלה החוף.‬
‫זו ספינה מרשימה במקצת מזו של אמש, נראה שלזו יש מנוע.‬
‫והיא כאן.‬
‫אולם כשהגענו ליעדנו, הייתה בעיה.‬
‫לא היה איך לנסוע מהחוף שבו נחתנו, עד שיהיה שפל.‬
‫אז כדי להרוג את הזמן, ג'יימס חזר לפיצוח צפנים.‬
‫בינתיים, האמונד ואני‬
‫הבנו שבתנאים נוקשים כאלה,‬
‫ההישרדות תהיה קשה. נצטרך מזון,‬
‫לכן הוא התחיל מקלסיקה של בר גרילס בסביבה עוינת.‬
‫תנור חוף מאולתר.‬
‫כשמסיימים לחפור בור,‬
‫מרפדים כמחצית ממנו בסלעים.‬
‫אחר כך אדליק אש מעל הסלעים.‬
‫אני יכול להדליק אש באחת מכמה דרכים.‬
‫פיסת זכוכית שבורה מהים תמקד את אור השמש על עלה.‬
‫אני אבקש מהצוות מצית.‬
‫הנה. זה עובד.‬
‫וכמו שבר גרילס אומר, שלוש מילים בהישרדות,‬
‫טיסה במחלקה ראשונה‬
‫ולינה בחמישה כוכבים, אחרת לא אעשה את זה.‬
‫העיקרון הבסיסי השני בהישרדות הוא שתייה.‬
‫לכן יצאתי לחפש נוזלים.‬
‫מומחי הישרדות רבים יגידו לכם שכשאתם צמאים עליכם לשתות את השתן שלכם,‬
‫אבל אני אומר לזה "לא".‬
‫אני אומר, "תיכנסו לג'ונגל ותמצאו פירות, ותשתו מהם במקום זה."‬
‫זה טעים יותר. זה יועיל לכם יותר.‬
‫תראו. קוקוס.‬
‫זה קוקוס רקוב שנשר.‬
‫אנסה להשיג קוקוס טרי בכך שאזרוק את זה לעברו.‬
‫טוב. הסלעים שלי חמים.‬
‫זה אומר שאנחנו מוכנים לבשל.‬
‫לוקחים את הדג שדגנו קודם לכן. זה לא קשה, הים פה.‬
‫עוטפים את הדג בעלים.‬
‫קושרים אותו, ועכשיו מעבירים את הדג אל תנור החוף.‬
‫חם, חם.‬
‫קוברים את הדג כדי לשמר את כל החום בתנור שבנינו קודם לכן.‬
‫בעוד שעתיים, זה יהיה‬
‫דג מבושל.‬
‫כשפגעתי סוף סוף בקוקוס...‬
‫יש! יש.‬
‫...הלכתי לחפש בננות.‬
‫הו, כן.‬
‫חרא! טוב.‬
‫ובסופו של דבר, מנות ההישרדות התגבשו.‬
‫- דאקירי בננה? - באמת?‬
‫כן, בננה, חלב קוקוס ורום.‬
‫נפלא. מאיפה השגת את הרום?‬
‫- מתא המטען של הבנטלי. - חכם.‬
‫אפשר לשרוד טוב להפליא עם בנטלי.‬
‫- וזה טעים מאוד, דרך אגב. - בסדר.‬
‫אמרתי זאת בעבר, רק משום שמדובר במצב הישרדותי,‬
‫זה לא אומר שצריך לאכול כמו חיות. רמה.‬
‫- זה לא רע. - זה מצוין. כל הכבוד.‬
‫זה טוב. זאת הישרדות.‬
‫שוב בספינה, הייתה שמחה נוספת. ג'יימס אכן התקדם לאנשהו.‬
‫איפה אנחנו?‬
‫כן! כן, כן, כן.‬
‫מה שמצאתי, זה שם המקום שבו האוצר לבטח קבור.‬
‫והוא מופיע במפה. אספר לכם איך עשיתי את זה, כי זה מדהים.‬
‫לה בוס היה פיראט. שני דברים.‬
‫הוא לא היה כותב את זה ומגלה לכם איפה האוצר בשורה הראשונה.‬
‫הוא ישחק במחשבות שלכם לכל האורך, ויגלה לכם איפשהו פה למטה.‬
‫לכן התחלתי מארבע השורות האחרונות. חשבתי שזה יהיה שם,‬
‫ואז גיליתי שם ברור כשמש.‬
‫וחשבתי שזה נשמע כמו שם של מקום.‬
‫סרנאמבה. והנה הוא.‬
‫תראו. הוא קטן מאוד. רואים אותו? קשקשתי עליו מרוב התרגשות.‬
‫סרנאמבה. זה נמצא שם.‬
‫עכשיו רק צריך לפענח איפה לחפור בסרנאמבה.‬
‫זה הדבר הכי טוב שקרה לי מעודי.‬
‫אז ג'יימס פיצח את הצופן,‬
‫והאמונד ואני למדנו שיעור חשוב‬
‫על הישרדות אך ורק על דג מאודה‬
‫וכמה דאקירי בננה.‬
‫תזכור, להסתגל.‬
‫- שכחת. - לאלתר, כן.‬
‫לאלתר. זכרתי.‬
‫- לאמץ. - לא.‬
‫- להסתגל. - לאלתר.‬
‫לשרוד. זה מה שנעשה.‬
‫למחרת, כשהדאקירי התפוגג מגופנו,‬
‫נסענו מהחוף וגילינו שאנחנו בליברטליה.‬
‫וקרובים במידה מרטיטה לכפר שג'יימס זיהה.‬
‫אנחנו יודעים לאן אנחנו נוסעים. וזה 24 ק"מ מכאן.‬
‫אז בעוד 45 דקות נהיה במעמקי ארץ הפיראטים, ונחפור אחר אוצר.‬
‫כשנגיע לשם,‬
‫שניכם תלכו לוודא שאין צלב מוזהב עם אבני אודם,‬
‫ואני אמצא קורטוב רשת אלחוטית ואזמין טיסות הביתה.‬
‫אם בא לך לא לזכות בעושר מטמטם, זה בסדר.‬
‫לא יהיה שום עושר.‬
‫מצפה לך אכזבה איומה.‬
‫אני בארץ הפיראטים, זה מה שמצפה לי.‬
‫מצבך טוב.‬
‫ג'יימס, אתה לא מסתכל בכלל.‬
‫הייתי חייב להודות בדבר אחד לגבי מה שנקרא ליברטליה כביכול.‬
‫היא נראית לא רע.‬
‫- אם היו פה פיראטים, וזה ייתכן. - הם היו פה.‬
‫- ברור לי למה הם בחרו בה. - היא מהממת.‬
‫אם הפלגת סביב העולם, ועגנת במקומות כמו...‬
‫סאות'המפטון. בריסטול.‬
‫סאות'המפטון. ואז הפלגת לקאלה. היית אומר, "אתם יודעים..."‬
‫- זה בסדר, מה? - אעסוק פה בפיראטיות.‬
‫פשוט מגוחך כמה שהכול מושלם.‬
‫זו הייתה הפוגה מבורכת, לשוט בדממה לרוחב...‬
‫אוי לא, המפתח לפורד. אוי לא. הוא לא. הוא ועוד איך, כן.‬
‫ג'יימס מיי, האם עשית מה שאני חושב שעשית?‬
‫הוא לקח את המפתח. ג'יימס, לעזאזל!‬
‫- ג'יימס! תן לי את המפתח האלחוטי שלי. - זה כמו קסם,‬
‫- אתה צריך למצוא אותו. הוא בחנות. - אני זקוק למפתח שלי.‬
‫לא, בחייך, לא עוד...‬
‫משהשארנו את האמונד לחפש אחר מפתחותיו...‬
‫כן, למה משחקים עכשיו משחקי חברה?‬
‫...ג'יימס ואני יצאנו לנסיעה הקצרה אל כפר האוצר הדמיוני.‬
‫שוב, זאת המכונית הכי מצחיקה בעולם.‬
‫הכביש חלק. אגיע לשם עד 11:00.‬
‫אולם, למרבה הצער, לכביש היו מחשבות אחרות.‬
‫תושבי מדגסקר קוראים לזה האר-אן-5.‬
‫אלוהים, זה מסלול מכשולים רציני.‬
‫אבל יש שם טוב יותר.‬
‫גיהינום.‬
‫טוב, מה אעשה?‬
‫אני לא מצליח להחליט, אסע לשם.‬
‫הבעיה היא שאני לא רואה את הכביש שלפניי. מכסה המנוע הוא כמו מגרש כדורגל.‬
‫זה כמו איש שמן שמנסה להסתכל על הפין שלו.‬
‫לכל השדים והרוחות האדירים.‬
‫אחרי שמצאתי את המפתחות שלי, הצטערתי על כך כעת.‬
‫אוי, אלוהים!‬
‫אנסה להתרומם ולצאת מהחריצים האלה.‬
‫לעתים, זה אומר זוויות יוצאות דופן.‬
‫קדימה, אתה פיראט, תתקדם הלאה.‬
‫חרא!‬
‫אני לא יודע. לא יודע.‬
‫המסילה הייתה מפורקת לגמרי. וכתוצאה...‬
‫המכונית שלכם שם, כן?‬
‫...חסמתי כעת את הכביש.‬
‫מה שקורה פה זה שאנשים מתרגזים קצת,‬
‫כי אני מעכב את כולם. נוצר פה פקק תנועה.‬
‫זה ה"רוט נסיונל", זה הכביש הראשי.‬
‫הראשי מבין הכבישים הראשיים.‬
‫מהצד החיובי, חצי הכוס המלא וכולי, פגשתי פיראט אמיתי.‬
‫אולם, אחרי ששוחחתי איתו קצת...‬
‫תחזור על זה שוב לאט, בבקשה. בצרפתית.‬
‫...הבנתי שטעיתי טעות מרה.‬
‫גיליתי משהו.‬
‫הבחור הזה מתחתן היום. זאת החתונה שלו.‬
‫לשם כך כל זה נועד.‬
‫הוא לא לבוש כפיראט. הוא חתן.‬
‫ואני עיכבתי אותו ואת כל אורחי החתונה שלו.‬
‫אלוהים!‬
‫בינתיים, בהמשך הדרך...‬
‫טוב, אני מודה שזה הכביש הכי גרוע בעולם. מרי צדקה.‬
‫מרי בטח תתגלה כשחקנית ציר, שנוהגת בטרקטור בשביל הכיף בסופי שבוע.‬
‫כן, זה רעש מחריד.‬
‫אני חושב שזה בלתי אפשרי.‬
‫צריך חומרי נפץ כדי לעבור פה,‬
‫כי אם עוברים מהצד הזה, אפשר לראות מלמטה,‬
‫שאין שום סיכוי בעולם לעלות על זה עם בנטלי.‬
‫למרבה הצער, לג'יימס ולי לא היו חומרי נפץ.‬
‫לכן נאלצנו לעשות משהו קיצוני.‬
‫לעבוד ביחד.‬
‫טיפה שמאלה ולמטה. עכשיו תצטרך לנסוע בכל הכוח.‬
‫בבקשה!‬
‫בעדינות. זהו זה.‬
‫בזמן שאנחנו נאבקנו בפני השטח,‬
‫עמיתנו נאלץ להתמודד בעזרת צרפתית משובשת,‬
‫עם אורחי החתונה המעוכבים שלו.‬
‫אני מתנצל. עכשיו, אני עומד ללכת...‬
‫וגם אתם תוכלו ללכת, סליחה.‬
‫כדי להאיץ את העניינים,‬
‫החלטתי לנטוש את המסילות, ולהתמקד בחזרה בגלגלים.‬
‫ומשום שהם רצו להגיע לכנסייה בזמן,‬
‫החתן וחבריו שמחו מאוד לעזור.‬
‫עוד אורחי חתונה.‬
‫בהמשך הדרך, המכוניות שלנו עדיין ספגו עינויים.‬
‫איך לעזאזל היא עושה את זה?‬
‫אתם צופים בבנטלי קונטיננטל מטפסת לכאן.‬
‫אולם, ההפתעה הגדולה של היום הייתה הקייטרהאם עם ההנעה האחורית.‬
‫תעלי לשם, מכונית. קדימה. הגלגל הקדמי באוויר.‬
‫אלוהים, היא עשתה זאת. ראיתם את זה? היא עשתה זאת.‬
‫זו מכונית מסלולים, זו מכונית מרוצים. אם יורשה לי להזכיר לכם את זה.‬
‫בשלב הזה עיכבתי את אורחי החתונה במשך שעתיים.‬
‫אבל בעזרת רוגע וסבלנות...‬
‫...הצלחתי לחבר את הגלגלים...‬
‫מעולה, תודה.‬
‫סליחה.‬
‫...לזוז מדרכם...‬
‫...ואז לנסוע שוב.‬
‫הבעיה הגדולה שלי כעת היא גובה מהקרקע. אין לי.‬
‫בעיקרון, זו פוקוס אר-אס תקנית.‬
‫בהמשך הדרך, פני השטח של הכביש לא השתנו,‬
‫אבל הכביש נהיה צר יותר.‬
‫לכן נאלצתי להשתמש בפתרון גאוני לשליטה בתנועה‬
‫שהמקומיים פיתחו.‬
‫התפקיד שלך הוא לרוץ קדימה כדי לעצור את המכוניות?‬
‫- לעצור את המכוניות, כן. - וזה התפקיד שלך?‬
‫הרגע פגשתי בחור צעיר שירוץ לפנינו‬
‫כדי למנוע ממכוניות לבוא מולנו.‬
‫מה הוא עושה אם מגיעות מכוניות ממול?‬
‫הוא עוצר אותן במקום שנוכל לעבור על פניהן?‬
‫בדיוק.‬
‫הוא דואג שמכוניות ייפגשו במקום הנכון.‬
‫זה עבד. "הילד הרץ", כמו שהוא כינה את עצמו,‬
‫עשה עבודה מעולה בשליטה בתנועה.‬
‫כן, מה? זה שירות שאני אוהב.‬
‫אני אתן לו הרבה כסף, כי הוא הרוויח אותו.‬
‫אולם, עמיתי הקמצן‬
‫לא טרח לסגור עסקה עם ידידי החדש.‬
‫לכן הוא נתקל בתנועה נגדית...‬
‫אלוהים.‬
‫...במקומות הלא נכונים.‬
‫אני לא יכול לנסוע אחורנית.‬
‫אני לא יכול לנסוע לאחור. אצטרך לנסוע 6.5 ק"מ לאחור.‬
‫ג'יימס אדם עקשן, אבל לאור התנגדות רבה כל כך,‬
‫הוא נאלץ להיעזר באנגלית משובשת ובכננת שלו.‬
‫לקשור לעץ.‬
‫זה... אתה נוסע.‬
‫טוב. בסדר.‬
‫- תצא ותעזור לי... - טוב.‬
‫גבוה יותר. סביב הענף.‬
‫אחרי שהחגורה חוברה, כיננתי לי.‬
‫טוב?‬
‫אתה יכול לעבור?‬
‫כל הכבוד.‬
‫היי!‬
‫כמה קילומטרים לאחור, הפורד, למרבה התדהמה, עדיין נסעה.‬
‫קדימה.‬
‫איזו מכונה! בחיי!‬
‫זהו זה. מכונית טובה.‬
‫אבל אני התקשיתי.‬
‫נהגתי במשך עשר שעות,‬
‫ומשום שציפה לי עוד לילה ארוך,‬
‫החלטתי לעצור ולחטוף משהו לאכול.‬
‫קיבלנו את אלה, מנות קרב לשעת חירום.‬
‫אז מה שאני עושה, מסיר את הקצה העליון,‬
‫וזה האוכל, שהוא... אני לא יודע, שעועית ונקניקיות.‬
‫זה נכנס פנימה. ואז אני מוסיף טיפת מים.‬
‫אני מניח שזה מפעיל תגובה כימית כלשהי‬
‫עם מה שיש בשקית החומרים הקטנה.‬
‫לדעתי זה לא עובד.‬
‫אין שום חום. שקית חימום מתחממת יותר.‬
‫רק רגע, זה מתנפח.‬
‫לא! אלוהים! זה...‬
‫לא! זה חם נורא. נשרפות לי הביצים!‬
‫בזמן שהאמונד בישל את האשכים שלו, אנחנו עדיין היינו בתנועה. בקושי.‬
‫נותרו לנו עדיין כ-14 ק"מ.‬
‫יכולתי לזחול מהר יותר מקצב הנסיעה שלנו.‬
‫עדיין.‬
‫קלארקסון, תעצור, יש פה מישהו עם חלקים מהמכונית שלך.‬
‫תזוזי, קדימה, בנטלי. קדימה, בנטלי.‬
‫מחשיך. עומד להחשיך.‬
‫אני לא מאמין, לא נגיע לעיירה הארורה הזאת הלילה.‬
‫איך לא הצלחנו לנסוע 24 ק"מ ביום?‬
‫אני לא יכול לנהוג ככה.‬
‫אין מספיק פנסים בעולם כדי להאיר את הזוועה הזאת.‬
‫אז עצרנו להקים מחנה,‬
‫והשארנו את האמונד אי שם, עם ארבעה גלגלים וביצים חרוכות בלבד.‬
‫קדימה, תמשיכי לדחוף. קדימה.‬
‫הודות לקשיחותה של הפוקוס, ומעט עזרה מהמקומיים,‬
‫למרבה התדהמה הייתי עדיין במשחק.‬
‫זה היה מחוספס למדי.‬
‫הנסיעה הלכה ונהייתה קשה יותר ויותר.‬
‫אבל הייתי נחוש שהפורד הקטנה ואני נצליח.‬
‫חתיכת...‬
‫עברנו את זה. קדימה. כן.‬
‫אבל אז...‬
‫חרא. חכו. חכו.‬
‫חרא. המצמד שלי הלך.‬
‫כן, אין לי מצמד.‬
‫הדוושה תקועה למטה.‬
‫פאק!‬
‫אני גמור.‬
‫זהו זה, זה המצמד. אני לא יכול לתקן את המצמד.‬
‫המצמד הוא מצמד ואין לי אחד עודף.‬
‫זה גמור. זה הסוף. היא מתה.‬
‫לראשונה אי פעם איבדנו מכונית באחת מההרפתקאות שלנו.‬
‫אבל לא היה זמן להתאבל, כי כשהשמש זרחה למחרת בבוקר,‬
‫יצאנו מוקדם לדרך,‬
‫להוטים לסיים את הקילומטרים האחרונים עד לכפר של ג'יימס.‬
‫אני אוהב לצעוד, אבל באזור האגמים. יש שם מזג אוויר נעים.‬
‫הכול טוב, חבר? ראית כמה טוב המכונית שלי עושה את זה?‬
‫פעם נוספת, "הילד הרץ" עשה את שלו.‬
‫תראו את זה. תודה רבה לך.‬
‫תודה. רוב תודות.‬
‫ופעם נוספת, קפטן עקשנות לא שילם לו.‬
‫תוכלו לנסוע קצת לאחור?‬
‫לא, אם רק תיסעו קצת לאחור.‬
‫היי! היי!‬
‫זין.‬
‫ואז כשהזדחלנו לתומנו,‬
‫הבריונית הגדולה קרטעה לבסוף.‬
‫מד הטמפרטורה מטפס, מטפס.‬
‫הוא עבר כעת לטווח האדום, אצטרך לעצור.‬
‫הבעיה היא שיש פה שמונה רדיאטורים.‬
‫אני לא רואה בכלל. אי אפשר להגיע לשום דבר.‬
‫בזמן שעמיתי ניסה לתקן את המנוע שלו בנעיצת מבטים,‬
‫אני הגעתי ליעדנו. הכפר סרנאמבה.‬
‫שלום.‬
‫שם אפצח את החלק האחרון בצופן ואמצא את האוצר.‬
‫בכתב הסתרים יש...‬
‫יש איקס, מובן שהאיקס לא מציין את המיקום,‬
‫זה מובן מדי מאליו.‬
‫ואחריו יש מרחקים, שאני משער שהם צעדים, לא מיילים או קילומטרים וכדומה.‬
‫אבל אני לא יודע מה ה...‬
‫אני לא יודע מה פירוש האיקס.‬
‫אם הוא מדבר על בניינים, כולם כבר אינם.‬
‫כל העצים יהיו שונים.‬
‫רק מאפיינים גאוגרפיים יהיו זהים, והכול שטוח.‬
‫שוב בבנטלי, הבשורה הייתה לא טובה.‬
‫הורדתי את כל קדמת המכונית ומצאתי את זה.‬
‫זה חלק ממערכת הקירור, והקצה התפרק.‬
‫העובדה היא כזו, אם לא אצליח לתקן את הצינור הזה,‬
‫זה סוף המשחק של המ-פ-ב.‬
‫לעומת זאת, בכפר, המצב נראה מעודד.‬
‫חכו רגע. חכו רגע.‬
‫זאת הכנסייה.‬
‫כנסיות תמיד נבנות באותה נקודה, לא?‬
‫אז האיקס הוא צלב שצויר רע.‬
‫אז מהאיקס, שהוא הצלב, כך מתברר, שנמצא שם, צפונה,‬
‫זה יהיה צפון מגנטי, 120 צעדים, שם נמצא האוצר.‬
‫אחרי שמצאתי את הנקודה...‬
‫אלה 117, 118, 119, 120. פה.‬
‫...האמונד הגיע.‬
‫אז שלפנו את אתי החפירה והוא התחיל לחפור.‬
‫אז איפה הוא לדעתך?‬
‫- מי? - ג'רמי.‬
‫הוא היה מאחוריי כשלושה ק"מ במעלה הגבעה מחוץ לעיירה.‬
‫- ואז אבד לי קשר הרדיו איתו. - כן.‬
‫ומאז לא שמעתי ממנו.‬
‫זה בחיים לא יעבוד. לא, הקצה התפרק...‬
‫עכשיו הקצה של זה התפרק.‬
‫למה הכול נשבר?‬
‫אלוהים אדירים וארורים!‬
‫הוא לא נחוץ לנו משתי סיבות.‬
‫האחת היא שהוא לא מאמין באוצר קבור.‬
‫והשנייה, שהוא לא יחפור, נכון?‬
‫וסיבה אחרת היא שיהיה יותר אוצר אם יתחלק לשניים.‬
‫בדיוק. יש 50 מיליון לכל אחד.‬
‫טוב, 49.5 מיליון. אצטרך להשאיר קצת לצוות.‬
‫לצערם של ג'יימס וריצ'רד,‬
‫כעבור שעתיים, הם חזרו לחלוקה משולשת.‬
‫מה קורה פה בשם כל מה שקדוש?‬
‫זה לא פה, נכון?‬
‫- איך אתה יודע? - כי זה לא פה.‬
‫- עוד לא פה. - ...זה כבר היה נמצא.‬
‫הם לא בנו את מנהרת התעלה, נכון?‬
‫שלום.‬
‫איפה היית, לעזאזל?‬
‫אני לכלכתי את הציפורניים שלי.‬
‫- אוי ואבוי. - למה?‬
‫התקנתי למכסה המנוע שלי את המארז של מדגסקר,‬
‫אבל זה לא חשוב.‬
‫למה שניכם חפרתם בור‬
‫באמצע מגרש הכדורגל של העיירה היפהפייה הזו?‬
‫כי כאן נמצא האוצר.‬
‫- האם האוצר קבור פה? - לא.‬
‫טוב, עם אכזבה איומה אך צפויה לחלוטין זו,‬
‫- הגיע הזמן... - בעצם.‬
‫לא הגיע הזמן לסיים, ככל הנראה. למה? מה?‬
‫- אתם מכירים את האי שחלפנו לידו אתמול? - כן.‬
‫ידעתם שהוא נקרא אי הפיראטים?‬
‫וזה הגיוני, אם חושבים על זה,‬
‫שהוא לא היה מחביא את האוצר במדגסקר, שם הוא יכול להימצא,‬
‫הוא היה מחביא אותו בחשאי באי הפיראטים.‬
‫אז הוא כנראה שם, לא? תחשבו על זה.‬
‫כמה זמן ידעת שלאי הזה קוראים אי הפיראטים?‬
‫תמיד.‬
‫מחשש שקבוצת הכדורגל של הכפר עלולה להתעצבן קלות,‬
‫החלטנו להסתלק מהעיירה, מהר.‬
‫קדימה, תעלה איתה.‬
‫לא. נו כבר!‬
‫נו, קדימה. תעלו עם זה.‬
‫טי-אן-19032, כאן ג'יימס.‬
‫האיש שלכם מוריד בירה מהסירה, הבירה אמורה לעלות לסירה.‬
‫בזמן שרוג'ר נער הסיפון וסטיינס הימאי התארגנו להפלגה,‬
‫אני שילמתי ל"ילד הרץ", נתתי לו נעליים חדשות...‬
‫כן? טוב?‬
‫טוב?‬
‫ואז מיהרתי לספינה בעצמי.‬
‫סוף סוף.‬
‫יופי. הם הרסו את מגרש הכדורגל, ועכשיו הם הרסו את החוף.‬
‫זו אותה ספינה ששימשה אותנו ביום ההוא?‬
‫כן, חכרתי אותה, היא שלנו.‬
‫כשכל הצוות הועמס על הסיפון, יחד עם משאיות האלכוהול של מיי,‬
‫החלטתי לתת לו מתנה שמתאימה למישהו‬
‫שזה עתה הרס את אתר הספורט היחיד בעיירה.‬
‫- זו לוחית רישוי והיא קסומה, טוב? - באמת?‬
‫לא, היא קסומה.‬
‫לקהל הנכבד שבבית, היא מטושטשת.‬
‫אפשר לראותה רק בעין בלתי מזוינת.‬
‫זה מסר חזק למדי.‬
‫אתם לא יכולים לקרוא, כי כמו שאמרתי, זה קסם.‬
‫אנחנו רואים בדיוק מה כתוב...‬
‫זה כשזה נייח. זה עדיין עובד אם זה זז?‬
‫בואו נבחן עד כמה הקסם טוב.‬
‫אבל העורך של התוכנית‬
‫ביקש לא לשים אותה על המכונית כי הוא לא יכול לטשטש...‬
‫כי אין לנו כסף לטשטש את שאר הסרט. מובן.‬
‫תשים את זה על השולחן במשרדך.‬
‫אפשר להרים את הרמפה? חבר'ה, אפשר להרים את הרמפה ולזוז?‬
‫- כן. - טוב, להרים רמפה בבקשה.‬
‫משום שנהיה זמן מה בים,‬
‫אי הפיראטים‬
‫ריצ'רד שלף את ספרי המחקר שלו.‬
‫והנה, אוליביה לבסור. לה בוס.‬
‫הנה הצלב. הנה הוא ממש. ציור של הצלב על הספינה שלו.‬
‫בינתיים, מיי ואני התיישבנו לסקירת ההישגים שלנו.‬
‫הלכת על בר גרילס עד הסוף? זה השתן שלך?‬
‫לא. זה שבלי.‬
‫בכל אופן, בפחות משבוע‬
‫הצלחנו לגמוע 224 ק"מ מדהימים.‬
‫והמכוניות שלנו, טוב, שתיים מהמכוניות שלנו עדיין נוסעות.‬
‫הישג יוצא מהכלל, בעצם.‬
‫זו בכלל לא מכונית, בעצם. זה צעצוע ליום במסלולים.‬
‫- זו מכונית מרוצים. - נכון.‬
‫וכל מה שעשיתי זה לחבר לה צמיגים גדולים.‬
‫אספר לך על הנהיגה בבנטלי בשטח.‬
‫זו פשוט תחושה של כבירות.‬
‫זה כמו להימצא בלידה של עולם שם בפנים.‬
‫יש תחושה שפועל כוח אדיר.‬
‫התרחשויות תנ"כיות.‬
‫בזמן ששלך היא חרק קטן שמקפץ. או עז.‬
‫דווקא אספר לך על שלי. איך זה להימצא בקייטרהאם.‬
‫זה כמו להיות מוזמן לגמר גביע העולם בכדורגל‬
‫ולקבל מושב מיוחד, והוא בתוך הכדור.‬
‫אני מעדיף להיות בלידה של עולם.‬
‫בשליטה על לידה של עולם. אתה לא בשליטה,‬
‫אתה רק בתוך כדורגל שנבעט.‬
‫בזמן שאני בשליטה.‬
‫תהיה לנו יבשת פה ויהיו גאות וירח.‬
‫נסובב את זה סביב, יהיה נפלא. נשים לוחות טקטוניים.‬
‫זה לא מה שקורה באמת בלידה של עולם.‬
‫- זה כן קורה. - לא.‬
‫- לא יושב מישהו שמתכנן את זה. - אבל העובדה היא,‬
‫שהמכונית שלך מגעילה, ג'יימס.‬
‫אני רואה שמגיחים ממנה חיידקים.‬
‫כשנהגת דרך אגם של מי שפכים,‬
‫היית מכוסה בהם.‬
‫כשאני נהגתי במי השפכים,‬
‫החלון הקדמי שלי נהיה לרגע חום,‬
‫וזה הכול, חזרתי לפאר הממוזג שלי.‬
‫לכן שלי טובה יותר.‬
‫- המכונית שלך לא טובה יותר. - אני לובש חולצה ללא רבב.‬
‫אבל זאת לא המטרה, לא להיות ללא רבב,‬
‫- אלא למצוא אוצר במדגסקר. - אין שום אוצר.‬
‫- זה לא ידוע לך. - זה ידוע.‬
‫- מניין אתה יודע? - טוב.‬
‫נהגתי לעשות את זה כילד, אבל זה היה המורה שלי על הקרש.‬
‫עכשיו יש מישהו טוב יותר.‬
‫קפוץ לך קלארקסון השמן - אררר!‬
‫במהרה, אי הפיראטים הגיח בנוף. והתכוננו לנחות על החוף.‬
‫קלארקסון! איפה הנעליים שלי?‬
‫כשהגענו ליבשה, ג'יימס ואני התנסינו בתחושה מוזרה.‬
‫בשם אלוהים, זה כביש.‬
‫נחמד, נכון? כמו להיכנס פנימה ולעמוד על השטיח.‬
‫יחד עם האספלט היו גם אות לטלפון הנייד,‬
‫חשמל וחנויות לרוב.‬
‫זו מסעדה של ממש.‬
‫ג'יימס וריצ'רד יכולים ללכת לחפור בור גדול במטבח של המסעדה, אולי.‬
‫לחסל לו את העסק. למה לא לעשות את זה?‬
‫רוג'ר נער הסיפון, בינתיים, מצא תחבורה.‬
‫כן, סיימתי בטוק-טוק, אבל זה לא טוק-טוק רגיל,‬
‫יש עליו פיראט.‬
‫גם הנסיעה נהדרת.‬
‫כשהאמונד קנה מזכרות מטופשות...‬
‫- אחת? - קצת יותר פיראטית.‬
‫...אני מצאתי מלון, כדי שמיי יוכל לחזור לפיצוח צפנים.‬
‫ובבוקר יצאנו כשג'יימס‬
‫עדיין מאמין שהמקומיים צוחקים על המכונית שלו. לא עליו.‬
‫הייתה לי פריצת דרך קלה אמש, צופים.‬
‫כתב הסתרים, כתב הסתרים של לה בוס מציין כלב טורקי,‬
‫שהמשמעות אינה באמת כלב מטורקיה,‬
‫המשמעות היא כלב נטול שיערות.‬
‫כשהבטתי במפת האי, קלטתי שהוא נראה כמו כלב נטול שיערות.‬
‫והאוזן שלו היא חוף. חוף מסוים מאוד.‬
‫לשם אנחנו נוסעים, שם קבור הצלב לדעתי.‬
‫אני משוכנע בזה לחלוטין.‬
‫במהרה הגענו לחוף נטוש לגמרי,‬
‫שלא דמה בכלל לאוזן של כלב,‬
‫ומיידית, עמיתיי ההוזים התחילו לדבר ג'יבריש.‬
‫- אז זהו זה? - זהו זה.‬
‫- הוא נמצא כאן. - וזה דווקא הגיוני לגמרי.‬
‫- אם אתה בסרטון מצויר. - לא, אם אתה בורח מהצי המלכותי,‬
‫פורק את האוצר וקובר אותו במהירות לפני שתופסים אותך.‬
‫המקום הברור לקבור אותו הוא בחוף, כי קל לחפור בו.‬
‫- ייתכן שאנחנו עומדים עליו כרגע? - ייתכן.‬
‫- אולי הוא מתחת לרגלינו. - אולי הוא שם. זה חצי סהר די גדול.‬
‫אני מציע שנחלק אותו לשלושה. נדאג שלא נפספס שום קטע.‬
‫- האמונד, קח את השליש הזה. - בשמחה.‬
‫אני אהיה באמצע, אתה תלך לקצה הרחוק.‬
‫טוב, קדימה.‬
‫עשינו דרך ארוכה בשביל זה, בואו ניגש לעבודה.‬
‫משום שאנחנו מחפשים צלב זהב במשקל 100 ק"ג,‬
‫הכלי הכי טוב למלאכה הוא גלאי מתכות, זה ברור.‬
‫כדאי שאבדוק שהוא עובד,‬
‫נראה אם הוא ימצא את הברך מהתאונה בסוויס הילקליימב.‬
‫כן.‬
‫זה בהחלט עובד.‬
‫יכול להיות שכשאמצא אותו, זה יהיה מזעזע, כי מה שהפיראטים עשו‬
‫כשהם קברו את האוצר שלהם, הם קברו מעליו אסיר,‬
‫כדי שהרוח תגן על האוצר.‬
‫בינתיים, וכפי שאפשר היה לצפות, אני עשיתי דברים כראוי.‬
‫ייקח הרבה זמן לעבור על החוף,‬
‫לכן אחבר ארבעה גלאי מתכות לנגרר הבסיסי שהרכבתי,‬
‫ואז אוכל לאתר פי ארבעה מהחוף במעבר אחד, ואוכל להשתמש במכונית.‬
‫בהתחשב בכך שנבצע את המשימה העקרה הזאת בחום הקופח,‬
‫החלטתי שעדיף לבזבז את זמני בבניית מחסה כלשהו.‬
‫מעולה. מעולה.‬
‫בשעת בוקר מאוחרת, הפתרון שלי לאיתור האוצר היה מוכן לבסוף.‬
‫בואו נעשה את זה בצורה שיטתית.‬
‫מה שנפלא בזה, כמובן, שסימני הגלגלים שלי יראו לי‬
‫באיזה קטעים כבר עברתי. זה קצת כמו לחרוש שדה.‬
‫לעזאזל.‬
‫אחרי שהפכתי את נגרר איתור האוצר שלי‬
‫למזחלת איתור אוצר, יצאתי שוב לדרך.‬
‫חמישים מיליון. אין על זה מס, נכון?‬
‫בשעת אחר צוהריים, רוג'ר והימאי הלכו והתעצבנו.‬
‫רק צפצוף, נו כבר, צפצוף.‬
‫אבל למרבה המזל, המחסה הפשוט שלי היה גמור כעת.‬
‫הבר של ג'זה‬
‫הכנתי לכם שני דאקירי בננה.‬
‫מה זה לעזאזל?‬
‫אמרתי לכם שאני בונה מחסה.‬
‫- ואני... - זה בר.‬
‫אני מצטער. אני מצטער שהמחסה בצורת בר‬
‫לא עומד בדרישות שלכם.‬
‫תודה על הדאקירי בננה.‬
‫- הוא מעולה. - תודה.‬
‫אבל אולי תתאמץ קצת לעזור לנו להשיג את המטרה שלנו?‬
‫והיא מציאת הצלב היוקד של גואה, צלב מוזהב בגובה שני מטרים,‬
‫- משובץ אבני אודם... - שאגיד לכם בדיוק איפה הוא?‬
‫בדיוק כמו כל פיסת אוצר שנבזז,‬
‫- הוא במעמקי הוותיקן. - לא נכון.‬
‫לא נכון.‬
‫תקשיב, הוא אמיתי, זה ידוע לנו.‬
‫ממשלת צרפת הציעה ללה בוס חנינה על היותו פיראט,‬
‫אם הוא יחזור לצרפת וימסור את הצלב היוקד.‬
‫- והוא החביא אותו. - חכה רגע.‬
‫- מה עשתה ממשלת צרפת? - ממשלת צרפת אמרה, "ניתן לך, לה בוס,‬
‫"חנינה כפיראט,‬
‫"אם תחזיר מפורשות את הצלב היוקד לצרפת."‬
‫והוא אמר, "לא", והחביא אותו. עובדה.‬
‫וזה לא מאחד הספרונים של האמונד.‬
‫אלה פיסות מוצלבות של מחקר אקדמי, ממקורות ראשונים.‬
‫ידוע שהוא היה קיים, ולפי העדויות הוא בחוף הזה.‬
‫שום אוצר פיראטים... תסכימו עם זה.‬
‫מעולם לא נמצא שום אוצר פיראטים. אוצר פיראטים קבור.‬
‫לא, כי הוא עדיין אבוד.‬
‫תות-ענח-אמון לא נמצא במשך אלפי שנים.‬
‫- ואז הוא נמצא. - בדיוק.‬
‫אם כך, יש סיכוי שאם אלך לשם, אמצא את הצלב?‬
‫- יש סיכוי? - כן.‬
‫אם אעשה חיפוש זריז שם, מותר לי לחזור למחסה שלי?‬
‫- לא זריז מדי. - תעשה חיפוש יסודי.‬
‫- חילקנו את החוף. - אם אעשה חיפוש יסודי,‬
‫- מותר לי לחזור? - כן.‬
‫אם תעשה שם חיפוש יסודי ונמצא אותו...‬
‫נחגוג בבר שלך.‬
‫זה הוגן. הטיעונים שלכם היו משכנעים.‬
‫- ניפגש שוב בבר שלך. - כן, בעוד 20 דקות.‬
‫- 20 דקות. - יש עבודה.‬
‫אצליח לסיים את זה ב-20 דקות.‬
‫אז בזמן שהאמונד ומיי חזרו לסיים את האזורים שלהם,‬
‫אני התחלתי את שלי.‬
‫חמישה.‬
‫צריך להיזהר עם זה במקצת אם עושים את זה בבית,‬
‫בניסיון למצוא משהו בגינה.‬
‫טוב, זה חוט הנתיך.‬
‫שמים קצה אחד בפנים, ככה,‬
‫ואת הקצה השני אצית, ואז יש לי,‬
‫כך נאמר לי, שלוש דקות להגיע למרחק ביטחון מינימלי עם המ-פ-ב,‬
‫לפני שהפיצוצים יתחילו. טוב.‬
‫מקסים.‬
‫זה לא שלוש דקות. חרא. חרא. חרא!‬
‫תניעי!‬
‫תכבו את זה!‬
‫בקרת אחיזה. סעי, סעי, סעי!‬
‫אלוהים!‬
‫מהצד החיובי, עשיתי עבודה יסודית ביותר.‬
‫אבל מהצד השלילי...‬
‫מצאת משהו?‬
‫שום דבר. אתה?‬
‫לא. נשאר לו רק הקטע הקטן הזה.‬
‫אז אין שם שום דבר, סיימנו.‬
‫וזה מעצבן כי... אני לא ממציא,‬
‫הרגע קיבלתי את הדוא"ל הזה...‬
‫אל: ג'רמי קלארקסון‬
‫השכרת יכטות-על מבצעי חורף‬
‫זה אכזרי.‬
‫- בחורים. - מה?‬
‫בחורים, יש...‬
‫תקשיבו? זה שם!‬
‫את חפירה!‬
‫יש שם משהו. שם.‬
‫אלוהים. מה זה?‬
‫מה זה?‬
‫אני חושב שזה הגביע הקדוש.‬
‫זין.‬
‫ועם האכזבה האיומה הזאת, הגיע הזמן לסיים.‬
‫אין לך עוד זיכרונות ילדות?‬
‫לא, אין לי כלום.‬
‫טוב, זהו זה. תודה רבה שצפיתם.‬
‫תשמרו על עצמכם. נתראה בקרוב.‬
‫תרגום כתוביות: תמי יפה‬
‫בקרת כתוביות יעל אביבי‬